cyanic-selkie/wikianc huggingface dataset:
Nebraska
Demografia
Nebraska ka popullsinë më të madhe amerikane çeke dhe daneze jo-mormone (si përqindje e popullsisë totale) në vend. Amerikanët gjerman janë grupi më i madh i prejardhjes në pjesën më të madhe të shtetit, veçanërisht në qarqet lindore. Qarku Thurston (i përbërë tërësisht nga rezervimet Omaha dhe Winnebago) ka një shumicë indiane amerikane dhe Qarku Butler është një nga vetëm dy qarqet në vend me një pluralitet çeko-amerikan.
Gerard Piqué
Rikthimi te Barcelona
Piqué shënoi golin e tij të parë me Barcelonën më 26 nëntor 2008 në fitoren 5–2 kundër Sporting CP në fazën e grupeve të Ligës së Kampioneve. Më 29 janar 2009, Piqué shënoi kundër ekipit rival Espanyol në Kupën e Mbretit; goli, i cili u shënua me kokë pas ekzekutimit të një goditje këndi në minutën e 57të, i dha fitoren Barcelonës me rezultatin 3–2. Më 2 maj 2009, Piqué shënoi golin e gjashtë të Barcelonës në fitoren historike 6–2 kundër Real Madridit në Santiago Bernabéu, duke festuar golin në një mënyre pasionante.
Më 13 maj 2009, Piqué fitoi trofeun e tij të parë me Barcelonën, Kupën e Mbretit, duke luajtur 90 minuta të plota në finalen e fituar 4–1 kundër Athletic Bilbao. Tre ditë më pas, Barcelona fitoi edhe kampionatin që javën e 36të pas humbjes së Real Madridit 3–2 kundër Villarrealit. Më 27 maj, Piqué luajti në finalen e Ligës së Kampioneve kundër ish klubit të tij Manchester United, të cilën Barcelona e fitoi 2–0 në Romë; me këtë sukses, Barcelona kompletoi një tripletë historike, duke u bërë klubi i parë spanjoll që e arrin këtë gjë.
Më 26 shkurt 2010, Piqué firmosi një kontratë të re me Barcelonën deri në vitin 2015. Dy muaj më vonë, ai shënoi golin e vetëm të fitores 1–0 kundër Interit në Camp Nou në ndeshjen e kthimit të gjysëm-finales së Ligës së Kampioneve; pavarësisht kësaj fitoreje, Barcelona u eliminua me rezultatin e përgjithshëm 3–2.
Piqué luajti ndeshjen e tij të parë si kapiten më 7 dhjetor 2010 në fitoren 5–0 kundër rusëve të Rubin Kazan në fazën e grupeve të Ligës së Kampioneve, në mungesë të kapitenit Carles Puyol dhe zëvëndës-kapitenit Xavi. Më 28 maj 2011, Piqué luajti në finalen e tij të dytë të Ligës së Kampioneve. Barcelona mposhti 3–1 Manchester United në Wembley Stadium për të ngritur trofeun për herë të dytë në tre sezone.
Piqué firmosi një kontratë të re pesë-vjeçare me Barcelonën në maj 2014. Më 6 maj 2015, ai luajti si titullar në finalen e Ligës së Kampioneve kundër Juventusit në Berlin; Barcelona fitoi ndeshjen 3–1 dhe u bë ekipi i parë në histori që kompleton tripletën në sezone të ndryshme. Piqué, Xavi, Lionel Messi, Andrés Iniesta, Sergio Busquets, Dani Alves dhe Pedro janë të vetmit lojtarë që kanë qënë e të dyja ekipeve që fituan tripletën.
Më 20 dhjetor 2015, Piqué fitoi trofeun e tij të 21të me katalanasit pasi Barcelona mposhti pastër 3–0 argjentinasit e River Plate për të fituar një tjetër trofe të FIFA Kupës së Botës për Klube. Në janar 2018, ai firmosi një kontratë të re deri në qershor 2022. Piqué luajti ndeshjen e tij të 500të për Barcelonën në suksesin e lehtë 5–2 kundër Real Betis në kampionat më 25 gusht 2019, duke u aktivizuar 90 minuta të plota.
Më 20 tetor 2020, Piqué nënshkroi një kontratë të re me klubin deri në qershor 2024; klauzola e tij e lirimit u vendos në shumën 500 milion €. Më 3 mars 2021, ai shënoi një gol me kokë në minutën e fundit të ndeshjes së kthimit gjysëm-finale të Kupës së Mbretit kundër Seviljes, duke barazuar rezultatin e përgjithshëm çka bëri që ndeshja të shkonte në kohën shtesë. Barcelona fitoi 3–0 në kohën shtesë dhe përparoi në finale, të cilën e fitoi kundër Athletic Bilbaos.
Te rinjtë
Piqué ishte pjesë e ekipit nën-19 që fitoi UEFA Kampionatin Evropian nën-19 2006 në Poloni. Në finalen e fituar 2–1 kundër Skocisë, Piqué zhvilloi një paraqitje pozitive në mbrojtje si dhe dha kontributin e tij në sulm, fillimisht duke goditur traversën me një gjuajtje me kokë dhe më pas duke asistuar golin e dytë të Spanjës të shënuar nga sulmuesi Alberto Bueno.
Pas kësaj, ai mori pjesë në Kupën e Botës 2007 me ekipin nën-20, duke luajtur si titullar në të gjashta ndeshjet e ekipit në turnament. Ai gjithashtu shënoi një gol në fitoren 4–2 me përmbysje kundër Brazilit në raundin e 16-tave. Megjithatë, në ndeshjen çerek-finale kundër Republikës Çeke, Piqué humbi penalltinë vendimtare të ekipit të tij çka solli edhe eliminimin nga turnamenti.
Ekipi i parë
Piqué u thirr për herë të parë në ekipin e të rriturve më 6 shkurt 2009 pēr ndeshjen miqësore ndaj Anglisë. Ai luajti 90 minuta të plota me Spanjën që fitoi 2–0 në Sevilje. Ai shënoi golin e tij të parë me Spanjën në ndeshjen e tij të dytë mē 28 mars 2009, kur ai u aktivizua si zëvëndësues në vënd të të dëmtuarit Carles Puyol dhe shënoi golin e vetëm të fitores kundër Turqisë në Stadiumin Santiago Bernabéu në Madrid, e vlefshme për kualifikueset e FIFA Kupës së Botës 2010. Katër ditë më vonë, ai luajti si titullar në fitoren 2–1 kundër të njëtit kundërshtar, këtë herë në Stamboll.
Piqué luajti në turnamentin e tij të parë madhor në FIFA Kupën e Konfederatave 2009. Ai luajti në katër nga pesë ndeshjet e Spanjës e cila e mbylli turnamentin në vendin e tretë.
Piqué ishte titullar i Spanjës gjatë FIFA Kupës së Botës 2010 Në Afrikën e Jugut, duke luajtur në qëndër të mbrojtjes sëbashku me kolegun e tij te Barcelona Carles Puyol. Ai luajti në të shtata ndeshjet si titullar, me Spanjën që u shpall kampione bote pasi mposhti Holandën 1–0 në finale. Gjatë turnamentit, Piqué formoi një dyshe të suksesshme në mbrojtje me Puyol; me ata në mbrojtje, Spanja pësoi vetëm dy gola në shtatë ndeshje, duke e mbajtur portën e praprekur në pesë ndeshje. Në ndeshjen hapëse të Spanjës kundër Zvicrës në fazën e grupeve, disa momente para se Gelson Fernandes të shënonte golin e vetëm të takimit, sulmuesi kundërshtar Eren Derdiyok u rrëzua mbi portierin Iker Casillas i cili goditi aksidentalisht në fytyre Piquén, duke e hedhur në tokë dhe duke i shkaktuar një të çarë ngjitur me syrin e djathë.
Në FIFA Kupën e Konfederatave 2013, Piqué shënoi një nga penalltitë e Spanjës në fitoren e tyre ndaj Italisë në gjysëm-finale. Në finalen kundër Brazilit, ai u përjashtua me karton të kuq në minutën e 68të për një ndërhyrje të ashpër ndaj Neymar. Spanja u mposht me rezultatin 3–0, duke i dhënë fund ecurisë pozitive me 29 ndeshje pa humbje, e cila në atë kohë ishte një rekord.
Më 13 qershor 2016, Piqué shënoi golin e tij të pestë për Spanjën në fitoren 1–0 kundër Republikës Çeke në fazën e grupeve të UEFA Euro 2016. Ai luajti ndeshjen e tij të 100të me Spanjën më 20 qershor 2018 në fitoren minimale 1–0 kundër Iranit në fazën e grupeve të FIFA Kupën e Botës 2018. Dy muaj pas përfundimit të turnamentit, Piqué njoftoi tërheqjen nga futbolli ndërkombëtar.
Më 25 mars 2019, Piqué luajti ndeshjen e tij të 10të me Katalonjën në fitoren 2–1 kundër Venezuelës, disa muaj pasi ishte tërhequr nga kombëtarja spanjolle.
Stili i lojës
Piqué është një mbrojtës modern dhe komandues në fushë, i cili kombinon forcën dhe ndërhyrjet e sakta me teknikën dhe pasimin. Falë gjatësisë dhe fizikut, ai është një lojtar i fuqishëm në duelet ajërore. Piqué është një lojtar efektiv në mbajtjen e topit si dhe është i aftë të lexojë lojën; këto veçori bënë që ai të formonte një dyshe të suksesshme në mbrojtje me Carles Puyol te Barcelona dhe te Spanja.
Pavarësisht se në rininë e tij konsiderohej një talent premtues, Piqué fillimisht u kritikua nga media si një lojtar që bën gafa në mbrojtje, kurse në vazhdim të karrierës, ai u kritikua për mungesën e vazhdimësisë dhe shpejtësisë. Pavarësisht kësaj, ai sërisht konsiderohet një nga mbrojtësit më të mirë në botë. Në vitin 2018, kur u pyet në lidhje me Piqué, shoku i tij i skuadrës Puyol e përshkroi atë si "qëndër-mbrojtësin më të mirë të botës" falë zhvillimit si lojtar nē aspektin e inteligjencës, lidershipit, pozicionimit, qetësisë dhe parashikimit.
Pozicioni
Pozicioni i tij natyral është qëndër-mbrojtës, por Piqué mund të luaj edhe si mesfushor mbrojtës, një pozicion të cilën e mbuloi në rininë e tij. Në disa raste ai ka luajtur në rolin e një mbrojtësi të lirë, një pozicion që njihet me emrin "Sweeper". Në këtë pozicion ai shfaqi ngjashmëri me mbrojtësin legjendar Franz Beckenbauer, duke fituar pseudonimin "Piquénbauer".
Piqué gjithashtu ka luajtur në rolin e një qëndër-sulmuesi, kjo falë gjatësisë së tij, në raste kur ekipi i tij ka qënë në disavanzh në minutat e fundit të ndeshjes.
Jeta personale
Piqué u rrit në një familje katalanase. Babai i tij, Joan, është një biznesmen kurse mamaja e tij, Montserrat, është drejtoreshë e një spitali të lëndimeve kurrizore në Barcelonë. Ai ka një vëlla më të vogël, Marc. Gjyshi i tij, Amador Bernabeu, është një ish-zëvendës president i Barcelonës. Gjatë referendumit të pavarësisë së Katalonjës 2017, ai u pa nga shumë njerëz si një nga fytyrat publike të argumentit pro-pavarësisë, duke votuar dhe duke postuar në Twitter mbështetjen e referendumit në katalanisht. Ai më pas u përball me reagimin e ashpër të disa tifozëve spanjollë për mbështetjen e tij për referendumin e pavarësisë katalanase.
Nga viti 2011 deri në vitin 2022, Pique ishte në një lidhje me këngëtaren kolumbiane Shakira. Ata u njohën kur ai u shfaq në videoklipin e saj "Waka Waka (This Time for Africa)", kënga zyrtare e FIFA Kupës së Botës 2010. Pique dhe Shakira ndajnë të njëjtën ditëlindje, me dhjetë vjet diferencë. Ata së bashku kanë dy fëmijë. Në qershor 2022, çifti konfirmoi në një deklaratë të përbashkët se ata do ndaheshin.
Media dhe aktiviteti në biznes
Pique është themeluesi dhe presidenti i Kosmos Holding, një grup investimesh sportive dhe mediatike që ai e filloi me Hiroshi Mikitani (themelues dhe kryetar i firmës japoneze të tregtisë elektronike Rakuten, Inc.), Edmund Chu, Nullah Sarker dhe Mike Evans. Kosmos ka krijuar një partneritet 25 vjeçar me Federatën Ndërkombëtare të Tenisit me vlerë 3 miliardë $, i cili do t'a transformojë Kupën Davis dhe do të gjenerojë të ardhura të konsiderueshme për zhvillimin global të tenisit.
Në dhjetor 2020, Piqué investoi në lojën e futbollit Sorare. Kosmos bleu të drejtat e transmetimit spanjoll për Copa América 2021 nën një partneritet me transmetuesin Ibai Llanos, kurse në vitin 2021, ai dhe Ibai themeluan dhe u bënë bashkëpronarë të ekipit të esports KOI.
Bamirësia
Në vitin 2020, në përgjigje të pandemisë COVID-19, Piqué së bashku me shokët e skuadrës, përfshirë Lionel Messin, u angazhuan për një ulje të pagave prej 70% gjatë krizës. Më tej ata u angazhuan për të dhuruar për pagat e të gjithë punonjësve në klub gjatë gjendjes së jashtëzakonshme.
Mashtrimi i taksave
Më 10 korrik 2019, Piqué u urdhërua nga një gjykatë spanjolle t'i paguante 2.1 milion € autoriteteve tatimore pas dënimit të tij për mashtrim të të drejtave të imazhit. Mbrojtësi pretendoi t'i dorëzonte të drejtat e tij të imazhit kompanisë së tij Kerad Project në mënyrë që të paguante më pak taksa nga viti 2008 në 2010.
Nebraska
Demografia
Vitet e fundit, Nebraska është bërë shtëpia e shumë komuniteteve të refugjatëve. Në vitin 2016, ai mirëpriti më shumë refugjatë për frymë se çdo shtet tjetër. Nebraska, dhe në veçanti Lincoln, është shtëpia më e madhe e refugjatëve jezidë dhe amerikanëve jezidi në Shtetet e Bashkuara.
Vendbanimi
parapamje|Dendësia e popullsisë në Nebraska|238x238px Tetëdhjetë e nëntë për qind e qyteteve në Nebraska kanë më pak se 3,000 njerëz. Nebraska e ndan këtë karakteristikë me pesë shtete të tjera të Mesperëndimit: Kansas, Oklahoma, Dakota e Veriut, Dakota e Jugut dhe Iowa. Qindra qytete kanë një popullsi prej më pak se 1,000. Rënia e popullsisë rajonale ka detyruar shumë shkolla rurale të konsolidohen.
Pesëdhjetë e tre nga 93 qarqet e Nebraskës raportuan rënie të popullsisë midis viteve 1990 dhe 2000, duke filluar nga një humbje prej 0.06% (Frontier County) në një humbje prej 17.04% (Hitchcock County). parapamje|Omaha, qyteti më i madh i Nebraskës|317x317px
Zonat më të urbanizuara të shtetit kanë përjetuar rritje të konsiderueshme. Në vitin 2000, qyteti i Omahas kishte një popullsi prej 390,007 banorësh; në 2005, popullsia e vlerësuar e qytetit ishte 414,521 (427,872 duke përfshirë qytetin e aneksuar së fundmi të Elkhorn), një rritje prej 6,3% gjatë pesë viteve. Regjistrimi i vitit 2010 tregoi se Omaha ka një popullsi prej 408,958. Qyteti i Lincoln kishte një popullsi prej 2000 banorësh prej 225,581 dhe një popullsi në vitin 2010 prej 258,379, një rritje prej 14.5%.
Gerard Piqué
Kombëtarja
Burimi:
Nebraska
Vendbanimi
Që nga regjistrimi i vitit 2010, kishte 530 qytete dhe fshatra në shtetin e Nebraskës. Ekzistojnë pesë klasifikime të qyteteve dhe fshatrave në Nebraska, të cilat bazohen në popullsinë. Të gjitha shifrat e popullsisë janë vlerësime të Byrosë së Regjistrimit të vitit 2017, përveç rasteve kur shënohen nga një numër referencë.
Gerard Piqué
Golat me kombëtaren
Burimi:
Kantoni Romorantin-Lanthenay-Sud
Kantoni Romorantin-Lanthenay-Sud (frëngjisht: Canton de Romorantin-Lanthenay-Sud) është një kanton në departamentin Loir-et-Cher, rajonin Région Centre në Francë. Kryeqëndra e kantonit është Romorantin-Lanthenay. Ka sipërfaqe km2 dhe popullsi 10604 banorë.
Përbërja aktuale
Kantoni Romorantin-Lanthenay-Sud aktualisht përbëhet nga 4 komuna.
Hobøl
Hobøl është një komunë në qarkun Østfold, Norvegji. Komuna ka një sipërfaqe 140 km² dhe popullsi 4504 banorë.
Demografia
300px|majtas|parapamje|Popullsia e komunës Në grafik paraqitet popullsia e komunës duke nisur nga viti 1950.
Monomeri
Monomeri është njësi teke që kur bashkohet me një monomer tjetër formon një zinxhir, polimerin. Të gjithë substancat që janë prodhim nga substancat hidrokarbonike që janë përbërë nga njësi të vogla që bashkohen me ndihmën a një reaksioni me temperaturë të lartë që shpërbën lidhen që kanë këto njësi dhe krijon një lidhje të re në mes të këtyre njësive dhe kjo formon një zinxhir. Ky zinxhir mund të rritet duke u përdorur e njëjta teknikë.
Shiko edhe këtë
Molekula
Këshilli i Lartë i Drejtësisë e Shqipërisë
Këshilli i Lartë i Drejtësisë (shkurt: KLD)është një institucion kushtetues në Republikën e Shqipërisë, i cili kryesohet nga Presidenti i Republikës.
Struktura e Këshillit të Lartë të Drejtësisë
Struktura e KLD-së garanton një mbikqyrje të pavarur të sistemit gjyqësor, pavarësisht se kjo mbikqyrje e pavarur duhet të garantohet edhe në veprimtarinë e përditshme të Këshillit të Lartë të Drejtësisë, duke qëndruar larg influencave dhe dualiteteve ligjore apo nënligjore me institucione që përfaqësojnë pushtetin ekzekutiv.
Dispozitat Kushtetuese
Kushtetuta përcakton se KLD-ja përbëhet nga pesëmbëdhjetë anëtarë: Presidenti i Republikës, Kryetari i Gjykatës së Lartë, Ministri i Drejtësisë, tre anëtarë të zgjedhur nga Kuvendi dhe nëntë gjyqtarë të të gjitha niveleve, të zgjedhur nga Konferenca Gjyqësore Kombëtare. Afati i qëndrimit në detyrë është pesë vjet dhe anëtarët e zgjedhur nuk kanë të drejtë të kërkojnë rizgjedhje të menjëhershme.
Kryetari i KLD-së është Presidenti i Republikës dhe anëtarët e KLD-së zgjedhin, me propozim të Presidentit, një Zëvendëskryetar prej rradhëve të veta, për të organizuar veprimtarinë dhe për të kryesuar në mungesë të Presidentit.
Neni 147 përshkruan më tej disa nga detyrat kryesore të Këshillit të Lartë të Drejtësisë, veçanërisht transferimin dhe disiplinimin e gjyqtarëve dhe, për shkelje të caktuara, shkarkimin e tyre nga postet që mbajnë. Neni 147 jep arsyet në bazë të të cilave Këshilli i Lartë i Drejtësisë mund t’i shkarkojë gjyqtarët: kryerja e një krimi, paaftësia mendore a fizike, akte apo sjellje që diskreditojnë rëndë pozitën dhe figurën e gjyqtarit, ose pamjaftueshmëri profesionale. Një shkarkim mund të apelohet në Gjykatën e Lartë.
Neni 137 i jep Këshillit të Lartë të Drejtësisë kompetenca të mëtejshme në disiplinimin gjyqësor, pasi procedimi penal për çdo gjyqtar të Gjykatave të Rretheve Gjyqësore dhe Gjykatave të Apelit, kërkon miratimin e Këshillit të Lartë të Drejtësisë dhe, nëse ky Këshill nuk jep pëlqimin për procedim penal brenda 24 orëve që nga njoftimi i akuzës, organi i procedimit penal duhet ta lirojë gjyqtarin. Në mbështetje të nenit 136, Këshilli i Lartë i Drejtësisë luan një rol kyç në emërimin e gjyqtarëve. Për funksionin e gjyqtarit në Gjykatat e Rrethit Gjyqësor dhe Gjykatat e Apelit, Këshilli i Lartë i Drejtësisë i propozon kandidatura për emërim Presidentit, me kushtet dhe procedurat për një përzgjedhje të tillë, të përcaktuara me ligj.
Gjithashtu, në përputhje me nenin 154, Këshilli i Lartë i Drejtësisë zgjedh tre anëtarë që shërbejnë në Komisionin Qendror të Zgjedhjeve.
Anëtarët
Bujar Nishani Kryetar i Këshillit të Lartë të Drejtësisë Elvis Çefa Zëvendëskryetar i Këshillit të Lartë të Drejtësisë Petrit Vasili Ministër i Drejtësisë Shpresa Beçaj Anëtare e Këshillit të Lartë të Drejtësisë
Tritan HAMITAJ Anëtar i Këshillit të Lartë të Drejtësisë Ilir MUSTAFAJ Anëtar i Këshillit të Lartë të Drejtësisë Flamur KAPLLANI Anëtar i Këshillit të Lartë të Drejtësisë Dritan HALLUNAJ Anëtar i Këshillit të Lartë të Drejtësisë Shkëlqim MIRI Anëtar i Këshillit të Lartë të Drejtësisë Dritan CAKA Anëtar i Këshillit të Lartë të Drejtësisë Dhurata HAVERI Anëtare e Këshillit të Lartë të Drejtësisë Besnik IMERAJ Anëtar i Këshillit të Lartë të Drejtësisë
Neshat FANA Anëtar i Këshillit të Lartë të Drejtësisë Hysen SALIKO Anëtar i Këshillit të Lartë të Drejtësisë
Mbledhja e Këshillit
Në ligjin për Këshillin e Lartë të Drejtësisë, Kreu III, përmbildhen dispozitat për funksionimin e Këshillit të Lartë të Drejtësisë. Gjatë kryerjes së funksioneve Këshilli është i ngarkuar nga Kushtetuta dhe ligji, të veprojë në mënyrë kolegjiale në mbledhjet e tij. Sipas Ligjit mbledhjet e KLD duhet të mbahen çdo dy muaj, por nga hulumtimi i deritanishëm i veprimtarisë së KLD rezulton se mblidhet zhvillohen në mënyrë të rregullt mesatarisht çdo muaj. Mbledhjet caktohen nga Kryetari i Këshillit, i cili vendos për datën dhe kohën e mbledhjeve të Këshillit të Lartë të Drejtësisë, por jo më rrallë se një herë në 2 muaj. Kryetari mund të vendosë shtyrjen e mbledhjes së Këshillit të Lartë të Drejtësisë dhe në një rast të tillë, anëtartë e Këshillit duhet të njoftohen për ndryshimin, në datën dhe kohën e vendosur për mbledhjen e KLD. Kryetari e thërret mbledhjen e Këshillit të Lartë të Drejtësisë edhe kur kjo kërkohet me shkrim nga jo më pak se pesë prej anëtarëve të Këshillit të Lartë të Drejtësisë, nga Zëvendëskryetari ose nga Ministri i Drejtësisë. Një parashikim i tillë ligjor ka pasur parasysh të çlirojë veprimtarinë e Këshillit nga situata bllokuese të mundshme. Njoftimi për thirrjen e mbledhjes së Këshillit i bashkëlidhet rendi i ditës dhe materialet e çështjeve për të cilat do të diskutohet në mbledhje. Njoftimet për thirrjen e mbledhjeve të Këshillit të Lartë të Drejtësisë bëhen jo më vonë se 48 orë përpara datës së vendosur për mbajtjen e mbledhjes. Kur mbledhja është thirrur me nismën e anëtarëve të tjerë të Këshillit të Lartë të Drejtësisë, Kryetari i Këshillit të Lartë të Drejtësisë, brenda 15 ditëve nga marrja e kërkesës, thërret mbledhjen. Në ligj parashikohet edhe rastet kur Këshilli i Lartë i Drejtësisë mbildhet në Mbledhjet e jashtëzakonshme. Kështu Këshilli mblidhet brenda 24 orëve në ato raste kur një gjyqtar ndalohet ose arrestohet në kryerje e sipër të një krimi ose menjëherë pas kryerjes së tij. Në nenin 21 të ligjit për KLD parashikohet hapësira e Kryetarit për të zhvilluar mbledhje të jashtëzakonshme edhe në raste të tjera të veçanta, kur çmohet nga Kryetari.
Rendi i Ditës
Caktimi i Rendit të ditës është kompetencë e Kryetarit të Këshillit. Edhe pse nuk parashikohet shprehimisht në ligj në përcaktimin e çështjeve të rendit të ditës Kryetari mund të këshillohet me Zëvendëskryetarin. Në rendin e ditës përfshihen çështje të cilat, sipas ligjit, janë zbatim i detyrave të ngarkuara Këshillit të Lartë të Drejtësisë nga Ligji dhe Kushtetuta. Përvec Kryetarit, të drejtën për të kërkuar shqyrtimin e çështjeve të caktuara, pra për t’i bërë pjesë e rendit të ditës së mbledhjes të Këshillit të Lartë të Drejtësisë, e kanë Zëvendëskryetari i Këshillit të Lartë të Drejtësisë, Ministri i Drejtësisë dhe 5 anëtarë të tjerë të Këshillit të Lartë të Drejtësisë. Në rast se kërkohet të futet në rendin e ditës një cështje, kur kërkesa është bërë nga Ministri i Drejtësisë, cështja shqyrtohen në mbledhjen më të afërt të Këshillit të Lartë të Drejtësisë. Kërkesa për të përfshirë një çështje në rendin e ditës bëhet me gjithmonë me shkrim, jo më vonë se 2 ditë përpara datës së njoftimit. Rendi i ditës u shpërndahet anëtarëve të Këshillit të Lartë të Drejtësisë së bashku me njoftimin për thirrjen e mbledhjes materialet e përgatitura për secilën nga pikat nëse ka të tillë. Në nenin 22/6 të ligjit për KLD, parashikohet mundësia e shtimit të çështjeve të tjera që nuk janë përfshirë ne rendin e ditës të mbledhjes, me kusht që të ketë marrë aprovimin e 2/3 të votave të të gjithë anëtarëve. Një vendim i tillë zë vend në fillim të mbledhjes, në momentin kur kalon për miratim rendi i ditës.
Kuorumi
Një mbledhje e Këshillit të Lartë të Drejtësisë do të quhet e rregullt, kur formalisht në të marrin pjesë tetë anëtarë të tij. Ky është një kriter i njohur demokratik që është implementuar në organet kolegjiale me qëllim sigurimin e një veprimtarie sa më normale dhe mirëfunksionimin të tyre si  dhe shërben si një  garanci për një vendimmarrje sa më pak arbitrare.
Gabimet në matje
Gabimet ne matje
Përformanca e instrumentit varet nga karakteristikat e tij statike dhe dinamike. Performanca përcaktohet me saktësinë e tij,që  e përshkruan  se sa I afrohet vlera e matur vlerës  reale te variables. Instrumenti perfekt ose ideal duhet ti ketë perfektë : ndjeshmërinë,përseritshmërin pa shpërndarje  të vlerave dhe duhet të jetë brenda standardeve të  aplikueshme. Megjithatë në shumicën e matjeve do të kemi pasaktësi  në rezultate si rezultat I faktorëve  të  brendshëm  dhe të  jashtëm. Devijimi nga perfeksioni I pritu quhet GABIM. Në sistemin instrumental gabimet mund të klasifikohen si:
Gabimi absolute—Ne formën me të  thjeshtë ,gabimi I matjes mund të jepet me:
Δ X= Xm - Xs
Δ X—gabimi absolut, Xm—vlera e matur, Xs—vlera e saktë (korrekte).
Gabimi relativ--  Llogaritet me ketë  formulë:
G = Δ X / Xs
Gabimi I shkalles së plotë :
Gn= Δ Xmax / Xn
Δ Xmax--- është vlera maksimale e gabimit absolute në shkallën e plotë Xn për të cilen definohet klasa e saktësisë së instrumentit.
Gabimet sistematike –janë gabime  instrumentale(te brendshme te instrumentit) dhe të ambientit (temperatura dhe lagështia).
Gabimet e rastit—shfaqen për shkak të rrumbullakimit të vlerave .zhurmave, interferencës ndikimit te ambientit etj. Numri I shifrave që duhet të shënohen në rezultatin e majtës –Me shifra ose decimale të  konsiderueshme nënkuptojmë shifrat e veçanta në një numër. Quhen të konsiderueshme vetëm ato shifra apo decimale që janë  rezultat i matjes aktuale. Ne instrumentet analoge gjatë leximit shfaqet edhe gabimi I paralaskës. Ky gabim ulet me vendosjen e pasqyrës në shkallë ku gjatë  leximit treguesi duhet ta mbulon pasqyrimin e tij në pasqyrë.
Gabimi ne perqindje=(G.absolut/vleren e matur)x100
Dinosha
Dinoshë, (malazezisht: Диноша/Dinoša) është vendbanim në  komunën e Tuzit në Mal të Zi.
Të përgjithshme
Sipas regjistrimit të vitit 2003 Dinosha me qëndrim të përhershëm ka pasur 963 banor. Në vendbanim ka 107 ekonomi shtëpiake me 4.86 anëtar. Mosha mesatare e popullsisë së Dinoshës është 35,4 vite.
Demografia
Lëvizja e popullsisë gjat shek të XX-të ka boshatis këtë vendbanim të lasht. Poashtu është vendbanim i vjetër Ilir dhe populli i Dinoshes janë pasardhës të fisit të vjetër Labeat. Dinoshjanët përndryshe janë të njohur edhe si spartanët e Malësisë dhe vendi me rini më pro shqiptare në Mal të Zi.
Statistikat
Përbërja etnike sipas regj. të vitit 2003 është si vijon :
Shoqata kulturo-artistike “KOHA” nga Dinosha është perfaqësuesi më i mirë i këti vëndi jo vetëm në Mal të Zi por edhe më gjërë. Kjo shoqatë ruan dhe kultivon vallen dhe këngen shqipe përmes koncerteve që organizojn ose me pjesëmarrjen e tyre në festivale nderkombëtare. U formua në vitin 1978 me shumë vështirësi i mbijetoj periudhave të ndryshme kohore por falë kontributit dhe vullnetit të banoreve “KOHA” vazhdon të funksionoj edhe sot.
Personalitete
Fytyrat me eminente të Dinoshës:
Kantoni Voiteur
Kantoni Voiteur (frëngjisht: Canton de Voiteur) është një kanton në departamentin Jura, rajonin Franche-Comté në Francë. Kryeqëndra e kantonit është Voiteur. Ka sipërfaqe km2 dhe popullsi 6116 banorë.
Përbërja aktuale
Kantoni Voiteur aktualisht përbëhet nga 19 komuna.
Ura e Mifolit
Pjese e rruges nacionale Vlorë-Fier. Ure mbi lumin Vjosa Kordinatat: 40°38'5"N 19°27'42"
Morga
Morga është një komunë në Spanjë, e vendosur në qarkun Busturialdea, të provincës Biscay, në Komunitetin e Baskisë. Morga ka 399 banorë, dhe përfshinë një sipërfaqe prej 17.6 km2.
Lidhje të jashtme
Morga
Qyteza e Spatharës
Qyteza e njohur me emrin Guri Skënderbeut ndodhet në fshatin Spatharë, në një kodër mjaft të pjerrët 150m të lartë. Me përjashtim të anës perëndimore mbrojtja e anëve të tjera i është lënë terrenit. Në anën perëndimore shihet një mur me gurë lidhur me llaç gëlqereje. Në pjesën e sipërme gjendet Kështjella e përforcuar në dy kulla rrethore me diametër 4m rreth 15m larg njëra-tjetrës. Muret janë ndërtuar me gurë dhe tulla. Tipologjikisht Kështjella i përket antikitetit të vonë.
Loreen
Lorine Zineb Nora Talhaoui (e lindur më 16 tetor 1983), e njohur më mirë me emrin skenik Loreen është këngëtare dhe tekstshkruese suedeze. Duke përfaqësuar vendin e saj, ajo e fitoi Festivalin Evropian të Këngës më 2012 dhe 2023 me këngët "Euphoria" dhe "Tattoo" përkatësisht. Ajo është konkurrentja e dytë dhe gruaja e parë që e ka fituar dy herë festivalin.
Në vitin 2010, Loreen marrë pjesë në Melodifestivalen me këngë "My Heart is Refusing Me". Ajo shkoi në Andra chansen në Sundsvall. Ajo gjithashtu kishte 20 hitet më të mira në Suedi me këngët "Crying Out Your Name" (2012) dhe këngën e saj në Melodifestivalen 2017 "Statements". Në vitin 2023, kënga e saj fituese e Melodifestivalen "Tattoo" kryesoi tabelën e Sverigetopplistan.
Historia e Ulqinit
Historia e Ulqinit përmbledh të kaluarën e njërit prej qyteteve më të vjetra në bregdetin e Adriatikut. Treva e Ulqinit dëshmohet si vendbanim qe nga periudha parahistorike. Në të ndeshen gjurma të jetës dhe të vendbanimeve ilire që nga epoka e bronxit, siç janë dyshemetë e dheut, tumulat dhe sëpatat të ashtuquajtura të tipit shkodran-dalmatin. Në rrugëtimin e jetës urbane mbi dymijë vjeçare, janë ndërruar stinë e mote të panumërta, të shoqëruara me bukuri joshëse të ”kohëve të arta legjendare” por edhe me furtuna e rrëbeshe të kohëpaskohshme që kanë kanosur ekzistencën dhe jetën e këtij qyteti.
Hyrje
Ulqini është themeluar rreth shekullit V p.e.s. nga ilirët. Në vitin 163 p.e.s. u pushtua nga Perandoria Romake dhe pas ndarjes së perandorisë i takon Perandorisë Bizantine. Gjatë mesjetës ishte nën udhëheqjen sllave dhe pastaj nën atë të Balshajve. Në këtë kohë ishte qendër e rëndësishme e pushtuesve të rinjë. Më 1405 u morr nga Republika e Venedikut e pasaj më 1571 nga Perandoria Osmane. Në Ulqinin osman jetoi vitet e fundit të jetës edhe "mesia i rremë", Sabataj Cevi. Në vitet 1880-1916, sipas marrëveshjeve ndërkombëtare, Ulqini hyri në kuadër të Principatës, përkatësisht të Mbretërisë së Malit të Zi. Gjatë Luftës së Parë Botërore (1916-1918) kaloi në duar të Austro-Hungarisë dhe më pas, deri në vitin 1920, ishte pjesë e Italisë, vit që shënon përfshirjen e Ulqinit në Mbretërinë Serbe-Kroate-Sllovene. Gjatë gjysmës së dytë të shekullit XX, Ulqini do të përjetoj edhe epokën e tij të artë, që u ngrit nga turizmi i nivelit të lartë.
Antikiteti
Dëshmia e parë në formë të shkruar për emrin e lashtë të Ulqinit ndeshet tek Tit Livi, kur përshkruan rrjedhën e ngjarjeve të Luftës së tretë iliro-romake, ku ai e përmend me emrin Ulcinium. Po ashtu Plini Plak, i cili në veprën e tij Naturali Historiae, pohon se Olciniumi (Ulqini i lashtë) më parë është quajtur Col-Chinium, pra Kolkin ose Kolhin, sipas kolkasve apo kolhëve, themeluesve të parë të tij. Sipas një hipoteze, emri më i hershëm Colchinium ka të bëj me kolkët apo kolhët nga Azia, si themelues të këtij qyteti, në mbështetje edhe të të dhënës mbi poetin helen Apolonin nga Rodosi i cili, kur këndon për argonautët, thotë se kolkët janë vendosur në trevat ilire. Ndërsa historiani dhe gjeografi kroat Grga Novak pohon se banorët e vjetër të Ulqinit i kanë takuar fisit ilir të taulantëve. Shkencëtarët gjerogjianë emrin e Kolhidës ose Kolkidës e vënë në raport me emrin Κολχισ që ndeshet te Ptolemeu, përkatësisht me stacionet Colchis dhe Colchion nga Tabula Peuntingeriana.
Mesjeta
Qyteti u ripërtëri me rindërtime në kohën e perandorit Justiniani I (527 - 565), burimet materiale dhe tërthorazi ato të shkruara dëshmojnë se Kalaja e qytetit ishte forcuar me mure të qëndrueshme. Në fund të shek. X, Kalaja e Ulqinit u rezistoi sulmeve të mbretit bullgar, Samuilit, dhe sulmeve mongole (1242). Kalaja ilire e Ulqinit përmendet edhe në shënimet e gjeografit të shek. XII al-Idrizit (shih), si dhe në atlasin e Xhovani Françesko Kamoços (Giovanni Francesco Camocio), të v. 1574. Në shek. XI, si komunë në vete bëhet pjesë e shtetit të Dioklesë, ndërkaq nga viti 1183 ra nën nemanjidët, pastaj në gjysmën e dytë të shek. XIV (1361) nën shtetin e Balshajve, të cilët së pari e caktuan si qendër të përkohshme dhe e shndërruan më pas nga viti 1396 në qendër të tyre rezidenciale. Republika e Venedikut e pushtoi Ulqinin në vitin 1421, ndërsa osmanët më 1571. Gjatë sundimit venedikas dhe osman depërtuan elemente të reja në strukturën arkitektonike dhe urbane të qytetit. Qyteti kishte të drejta dhe privilegje të vetadministrimit, deri te komuna autonome qytetare. Ulqini kishte statutin e tij, si shprehje më e lartë e organizimit komunal të qyteteve në mesjetë. Kishte noterin e vet, i cili krahas punëve juridike, kryente edhe detyrën e mësuesit. Dominikanët shqiptarë themeluan shkolla e studime pranë kuvendeve në Ulqin (1258). Në mesin e dominikanëve shqiptarë përmendet fratër Shtjefën Zaharia.
Përmes rrugës së Zetës, Ulqini është lidhur mirë me qytete të Kosovës mesjetare. Më 1379 dhe 1380 në Prishtinë hasim Marin Nikollën, qytetar raguzan nga Ulqini. Gjatë gjysmës së parë të shekullit XV në Prishtinë kanë jetuar disa pjesëtarë të familjes bujare shqiptare Tani nga Ulqini. Prania e ulqinakëve vërehet edhe në Venedik dhe Dalmaci jo vetëm pas pushtimit osman (1571), por edhe pas rënies së Shkodrës (1479). Prania e tyre në Venedik ndeshet që nga gjysma e parë e shek. XIV dhe kryesisht janë marrë me veprimtari detare dhe zejtare. Kishte edhe priftërinj, si dhe të punësuar në shërbime shtetërore dhe tregtare. Ulqinaku Luke Paneti në vitet 1517-1518 posedonte një shtypshkronjë dhe librari. Në Dalmaci, përkatësisht në Raguzë, mund të ndeshen mjaft ulqinakë, ku veçohen familjet bujare Gabro dhe Tani. Më 1331 shërbimin ipeshkvnor në Raguzë e kryente ipeshkvi ulqinak Graciani. Në Universitetin e Gracit, më 1596 përmendet studenti shqiptar nga Ulqini, Johannes Mihilius. Nga disa dokumente raguzane dhe venedikase mësohet se Martin Segoni-Novobërdasi ishte ipeshkëv i Ulqinit. Ndërsa familjet e njohura bujare ulqinake, Bruni (Gjon dhe Gaspër Bruni) dhe Bruti (Bartolome, Kristofor e Anton Bruti) kishin mbetur simbol i qëndresës ulqinake ndaj pushtimit osman më 1571.
Për gati dy shekuj (1183-1361) Ulqini ishte në përbërjen e shtetit mesjetar të nemanjidëve. Në vitin 1242 u sulmua nga ushtritë tataro-mongole, që nuk mundën ta merrnin dhe, në kthim dogjën qytetin e Shasit. Në vitin 1361 Ulqinin e morën Balshajt (shih). e që e mbajtën 60 vjet dhe e bënë qendër të, tyre. Venedikasit e pushtuan në vitin 1421 dhe e mbajtën deri më 1571, kur ra nën sundimin osman. Të gjitha këto periudha historike janë të dëshmuara me fazat e ndryshme ndërtimore në muret rrethuese të kështjellës mesjetare të Ulqinit dhe në ndërtesat në brendësi të saj. Me jetëgjatësinë e vazhdimësinë e banimit Olcini ka rëndësi të veçantë për studimin e qytetërimit antik e mesjetar në atë pjesë bregdetare të Adriatikut. Në Mesjetë në Ulqin janë prerë monedha (Moneta de Dulcigno) me stemën e qytetit. Gjatë periudhës nën administrimin e Venedikut ndryshoi fizionomia urbane e qytetit, lulëzoi tregtia detare e mallrave ushqimore, si vaj ulliri, verë, peshk, drithë etj. Porti kryesor ka qenë në Valdanos. Në Mesjetë Ulqini si qytetet e tjera bregdetare kishte kuvendin e qytetit dhe statutin e vet, i cili daton që nga viti 1330. Gjatë kësaj kohe në qytet dhe në rrethinë u ndërtuan disa kisha në stilin roman e gotik. Arkitektura ka pasur traditë në këtë qytet, ku ishte dhe një punishte e njohur gurskalitëse. Në shekullin XIV përmenden skalitësit Mikeli, Gjergji dhe Radosh Gjoni. Në periudhën e Skënderbeut, ushtria shqiptare, pasi theu ushtrinë e Venedikut, depërtoi në Ulqin e Tivar dhe e vuri Venedikun në pozitë të vështirë.
Kantoni Salbris
Kantoni Salbris (frëngjisht: Canton de Salbris) është një kanton në departamentin Loir-et-Cher, rajonin Région Centre në Francë. Kryeqëndra e kantonit është Salbris. Ka sipërfaqe 637.3km2 dhe popullsi 13379 banorë.
Historia e Ulqinit
Periudha osmane
Në periudhën e sundimit osman Ulqini u bë qendër e rëndësishme tregtare; lidhte rajonet e brendshme e sidomos Shqipërinë e Veriut me qendrat e Adriatikut e të Mesdheut. Më 1706 ulqinakët kishin rreth 300 anije, ndërsa në shek. XVIII-XIX rreth 400 anije të ndryshme. U. ndryshoi dhe fizionominë urbane, sepse u ndërtuan shumë xhami, hamame, kroje publike, tyrbe, kulla e sahatit (1754), ujësjellësi, kanalizime etj. Gjatë kësaj kohe u zhvillua shumë tregtia, lundrimi e zejtaria. Detarët ulqinakë kanë lundruar nëpër Adriatik e Mesdhe. Ushtria malazeze e pushtoi Ulqinin më 18 janar 1878, dogji qytetin dhe çarshinë, por me vendimet e Kongresit të Berlinit qyteti iu la Perandorisë Osmane (nuk u nda nga trojet e tjera shqiptare) dhe trupat malazeze u larguan më 8 shkurt 1879. Popullsia e Ulqinit dha ndihmesë të shquar në Lëvizjen Kombëtare Shqiptare. Në vitet e Lidhjes Shqiptare të Prizrenit në qytet e rrethinë vepronte dega e Lidhjes. Më 1880 Ulqini me rrethinën e tij, së bashku më Shkodrën, u bënë vatrat kryesore të qëndresës së popullsisë shqiptare kundër ushtrive osmane, malazeze dhe Fuqive të Mëdha, flota ushtarake e të cilave bllokoi qytetin per ta detyruar popullsinë e tij t'i aneksohej Malit të Zi. Pas pazarllëqeve të Fuqive të Mëdha dhe shtypjes së qëndresës së ushtrive të Lidhjes, Ulqini me rrethinën e tij u aneksua nga Mali i Zi në nëntor 1880.
I munduri i natës
I munduri i natës Gjinia: Poezi. Autori: Ardi Omeri. Shtëpia botuese: "Medaur". Faqet e librit 116. ISBN 978-99943-36-99-777
Historia e Ulqinit
Periudha osmane
Pushtimet osmane u shoqëruan edhe me ngulitjen në Ulqin të 400 kusarëve algjerianë në krye me Eulg-Aliun. Nga kjo kohë Ulqini konsiderohej njëra ndër qendrat e mëdha të kusarëve në Adriatik. Kusarët ulqinakë plaçkitnin anijet nëpër Adriatik deri në shek. XVIII.
Kantoni Salbris
Përbërja aktuale
Kantoni Salbris aktualisht përbëhet nga 9 komuna.
I munduri i natës
Fragmente nga libri
Historia e Ulqinit
Principata e Malit të Zi
Pas aneksimit nga mali i Zi popullsia shqiptare filloi të shpërngulet nga qyteti i Ulqinit. Sipas të dhënave, nga qyteti u shpërngulën dhe u vendosën në Shkodër 143 familje shqiptare, ndërsa pas v. 1880 u shpërngulën edhe 400 familje të tjera së bashku me parinë e qytetit, duke u vendosur kryesisht në Shkodër, por edhe në Durrës e Lezhë. Llogaritet se numri i popullsisë së larguar arrin në 3000 banorë, apo rreth 35% e popullsisë së përgjithshme të qytetit. Nga ana tjetër pushteti malazez planifikoi të ndryshojë strukturën etnike të popullsisë duke e kolonizuar këtë mjedis me popullsi sllave. Kështu, nga viti 1880 e deri më 1893 u vendosën 400 familje kolonësh sllavë, të cilave ju dhuruan 5000 rrallë tokë (1 rrallë = 1804 m²) nga mali i Mozhurës deri te 1. Bunë, ndërsa më pas u vendosën edhe në qytet.
I munduri i natës
Lot i hidhur
Historia e Ulqinit
Shekulli XX
Veprimtaria ekonomike kryesore e popullsisë lidhet me turizmin dhe hotelerinë, pastaj vijnë tregtia, zejtaria, ndërtimtaria, puna në kripore etj. Në Ulqin ka shkollë të mesme dhe dy shkolla tetë- vjeçare ku mësimi zhvillohet në dy gjuhë (shqip dhe serbisht). Ulqini ka shtëpinë e shëndetit, postë, gjykatë, çerdhe fëmijësh. Nga viti 1987 ka filluar të punojë radioja vendore, ndërsa nga viti 2002 edhe një radio private. Televizioni i parë privat ka filluar në tetor të vitit 2003. Falë zhvillimit të turizmit, sidomos nga vitet 1970 e këndej, në qytet dhe në paralagjet (Kodër, Gjeranë) janë vendosur një numër i madh banorësh nga rrethina e tij, nga Ana e Malit dhe Kraja. Nga Ulqini kanë mërguar shumë banorë në botën e jashtme (në Zvicër, Gjermani, SHBA dhe Australi).
I munduri i natës
Lotët e mia...
Si një libër i kripur...
Gjithçka në to mund të lexosh...!
Lotët e mia janë me shije...
Veç unë s'po di t'i shijoj...!
Loti im i kapërdirë qindra herë
Për të shtyrë vrerin në fyt...
Sot po më mbyt...!
Lot i hidhur që shpirtin helmon,
Si rrufeja qiellin e bukur...!
Lot i tejdukshëm si një engjëll në parajsë,
Që sheh ankth e zemrën e bërë plagë,
Del pa pyetur, vetvetiu...
Të shuajë shpirtin e bërë flakë...
Mjegulla e hirtë
Nikotina mendjemarrëse...
Mbështjellë botën me tym,
Të shoh s'më lë...!
Të mendosh s'bëhet fjalë...!
Tymi, herë i zi e herë i bardhë,
Del nga mushkëritë si shok i ikur...!
Ngrihet lart...! I bardhë...!
Është i hirtë, gri...!
Mbi kokë vjen vërdallë...!
harroi që brenda në trup ishte...!
Harroi që ishte shok...!
U ngrit lart...!
Jo më i zi, as i bardhë...!
Është i hirtë, u bë gri...!
I lodhur nga helmi i kapërcyer ndër vite.
Kush jam?
Zgjim në lartësinë e gjithhershme të origjinës
Që nuk pranon zhgënjim...
Qënie që turfullon e hidhet përpara
Me inat e dëshpërim...
Shenjt e djall
Në luftë shpirti për pushtim...
Hijet nga errësira në dritë të diellit
Zhduken në tjetërsim...
Natë që ngrys në perëndim,
Ditë që nis me agim...
Ka hedhur pas plot neveri...
Dinamikë që tundet si ligj fizike
Dua apo do të jem nuk e di,
Kërkoj të mos jepem
Vetëm më të mos rri...
Kërkoj ç'nuk kisha e ç'dua!
Ja kush jam tani...
Matja e rrymes dhe tensionit
Matja e rrymës dhe tensionit
Matja e rrymës
Ampermetër quhet instrumenti për matjen e intensitetit te rrymes ose edhe madhësitë tjera matëse te cilat mund te shndërrohen ne forme te rrymës. Ampermetri ka rezistence të brendshme te vogël (në rastin ideal zero) dhe duhet të lidhet në seri me qarkun elektrik. Tregimi I vlerës se matur në të jepet me njësin e matjes se rrymës AMPER ose me nënfishat e tij (si mA, µA), kështu qe mere edhe prefiksin “mili” ose “mikro” varësisht nga brezi në të cilin matë.
Matja e tensionit
Voltmetër quhet instrumenti për  matjen e tensionit (diferencës se potencialit) ose edhe madhësit tjera matëse te cilat mund të shndërrohen ne forme te tensionit. Voltmetri ka rezistencë të brendshme të madhe (ne rastin ideal infinit ) dhe duhet të lidhet paralel me qarkun ku duhet të matet diferenca e potencialit .Tregimi I vlerës se matur ne te jepet me njësinë e matjes se tensionit VOLT ose  me nënfishat e tij (si mV,µV,nV ), kështu që merr edhe prefiksin “mili ,mikro dhe nano” varësisht nga brezi ne te cilin matë.
Janë edhe disa metoda të cilat përdoren për matjen e rrymës dhe tensionit ,te cilat bazohen ne matjen e njërës  prej këtyre  madhësive ,por njëkohësisht  ne mënyrë indirekte matet edhe madhësia tjetër (duke përdorur  ligjin e Ohmit). Këto metoda janë:
Sami Luma
Sami Luma ka lindur më 15.11.1958 në fshatin Kraishtë, të komunës së Lypjanit. Nga viti 1979 gjer më vitin 1985 ka vijuar Shkollën e Lartë Pedagogjike, të cilën e ka përfunduar me sukses. Pas diplomimit punësohet në arsim, ku përgjatë përvojës 26 vjeçe ka dhënë kontribut në edukimin dhe arsimin e gjeneratave të shumta. Ka qenë pjesëmarrës aktiv i demonstratave të vitit 1981 në Prishtinë. Për sa i përket aktiviteteve politike, duhet veçuar se nga viti 1991 e gjer më vitin 2000 ka qenë kryetar i degës së Partisë Republikane. Është antar i Lëvizjes Vetëvendosje.
Morón de la Frontera
Morón de la Frontera është një komunë në Spanjë, e vendosur në qarkun Campiña de Morón y Marchena, të provincës Seville, në Andalusia. Morón de la Frontera ka 28390 banorë (2012), dhe përfshinë një sipërfaqe prej 431.94 km2.
Lidhje të jashtme
Morón de la Frontera
Komuna e Mitrovicës
Komuna e Mitrovicës Jugore është njësi administrative në pjesën veriore të Kosovës. Komuna e Mitrovicës shtrihet në fushën në mes të lumenjve Ibër, Sitnicë dhe Lushtë si dhe në shpatijet e kodrave që e rrethojnë. Qyteti i Mitrovicës është një nga shtatë qendrat më të mëdhaja ne Kosovë, në komunën e Mitrovicës Jugore banojnë 79,890 banorë sipas statistikave të vitit 2022.
Historiku i Mitrovicës
Pozita e mirë gjeografike në mes të tre lumenjëve të Ibrit, Sitnicës dhe Lushtës kane ndikuar që në parahistori ky territor të banohet. Me zhvillimin e xehetarisë këtij territori i shtohet edhe një komponentë e rëndësishme në ngritjen e në një qendër të rëndësishme të vendbanimit. Albaniku (Monte Argentraum) me pasurit e tija që nga koha antike e deri më sot ketë qendër e kanë bërë joshës për qëllime ekonomike. Sipas zbulimeve arkeologjike të bëra në ketë territor, lë të kuptohet se banoret më të vjetër ishin dardanët te cilët i tërhoqi mundësia e zhvillimit te bujqësisë. Me ardhjen e romakëve shendohet në një postë ushtarakë dhe vend përpunimi i metaleve. Pas sundimit romak ky territor bie nënë sundimin e Carit bullgar Simeonit (879-927) i cili sundim me vonë zëvendësohet nga familja e Njemanjve. Gjate sundimit të kësaj familje ky territore mbushët me ardhacakë sllave. Me ardhjen në fuqi të Car Dushanit vendasit fillojnë të kalojnë nga riti katolik në ritin orthodokës. Gjatë gjysmës së dytë të shekullit XIX, Mitrovica shëndrohet në një qendër të fuqishme. Në rrethinën e saj, në Boletin, prodhoheshin gurë mulliri "kosovar".
Që nga viti 1982 pas vdekjes së babit të Jugosllavisë socialiste Tito, secila njësi federale e Jugoslavisë duhej të kishte një qytet me emrin Tito. Për këtë në Kosovë u vendosë që Mitrovica të thirrej Mitrovica e Titos. Këtë emër, qyteti e barrti zyrtarisht deri më 1991
Ekonomia
Momentalisht motori kryesor i Mitrovicës Trepça nuk është futur komplet në funkcion dhe kjo ndikon shumë në ngecjen ekonomike. Ndërsa në Mitrovicë zhvillohen zakonisht biznese private dhe investime private. Komuna e Mitrovicës për vitin 2011 ka pasur një buxhet komunal prej 12,867,390.0 Euro.
Demografia
Vlenë të theksohet se statistikat e popullsisë të vitit 2011 për Komunën e Mitrovicës nuk janë të sakta, ngase pas ndarjes së Komunës në atë Jugore dhe veriore ka pasur shumë gabime, ku shumë prej banorëve që nuk janë regjistruar, veçanërisht serbët të cilët nuk pranuan regjistrimin e popullsisë së Repulikës së Kosovës.
Në këtë tabelë mund të shihni që në vitin 2011 në Mitrovicë nuk ka asnjë serb, boshnjak, ashkali të regjistruar. Mund t'i bëni dallimet me vitet e kaluara;
Kultura
Komuna e Mitrovicës ka 7 biblioteka publike me koleksione prej 152.858 libra. Biblioteka kryesore e Mitrovicës ka koleksione prej 111.546 librash, derisa degët e bibliotekave kanë 41.312 libra. Lufta dhe masave e dhunëshme serbe të viteve 1990-1999, kanë dëmtuar bibliotekat e këtij qyteti në Bare, Vllahi, Banjë dhe në Ibër me 27.061 libra.
Politika
... Kshilltarët
Mursel Ibrahimi ( LDK ) Hyrije Fejza ( LDK ) Fatmire Berisha ( LDK ) Bektesh Vidishiqi ( LDK ) Florije Ibishi ( LDK ) Bajram Mustafa ( LDK ) Naxhije Kabashi( LDK ) Mensur Kelmendi ( LDK ) Selatin Ymeri ( LDK ) Anita Morina ( LDK ) Sali Haxhiu ( LDK ) Aziz Çitaku ( LDK ) Ajmane Barani ( LDK ) Sanije Behrami ( LDK ) Bajram Kajtazi ( LDK ) Mehmet Syla ( LDK ) Osman Hasani ( LDK ) Jetish Bajrami ( LDK ) Ahmet Tmava ( PDK ) Drita Kadriu ( PDK )
Kisha e Shën Kollit (Krutje e Sipërme)
Kisha e Shën Kollit është kishë e tipit bazilikal e mbushur me çati dy ujëse me tjegulla. Përbëhet nga narteksi në anën perëndimore dhe portiku me kollona guri. Naosi përbëhet nga tre nefe të ndara midis tyrë nëpërmjet dy radhë shtyllash prej druri, të cilat mbajnë një tavan dekorativ.
Kantoni Ouangani
Kantoni Ouangani (frëngjisht: Canton d'Ouangani) është një kanton në departamentin Mayotte, rajonin Mayotte në Francë. Kryeqëndra e kantonit është Ouangani. Ka sipërfaqe km2 dhe popullsi banorë.
Kisha e Shën Kollit (Krutje e Sipërme)
Ikonostasi prej druri mban ikona të punuara nga artisti i gjysmës së parë të shekullit të XIX-të, Naum Çetiri.
Monumenti është pikturuar nga Nikollë Çetiri në vitin 1811. Piktura përmban një cikël të plotë ikonografësh nga Dhjata e Re. Në faqen lindore kemi ndarjen klasike në tre breza të mëdhenj. Brezi i madh i shënjtorëve në këmbë, brezi i medalionëve, ku shënjtorët nuk janë vendosur në formë rrethi, por kanë një ndarje me hark nga sipër, mbështetur në linjë që të kujtojnë kollonat. Sipër tyre janë skena nga mrekullitë e Krishtit, dhe sipër tyre ka një brez të madh më këmbë. Edhe në absidë brezi i poshtëm është brezi I shënjtorëve më këmbë, mbi të brezi I apostujve dhe sipër tyre Shën Mëria Platitera.
Në faqen veriore dhe jugore sipër platformave është brezi I shënjtoreve më këmbë, i pasuar nga një brez I ngushtë, ku janë vendosur medalionet e vogla të shënjtorëve, që përshkohen diagonalisht nga një dekoracion vegjetal. Sipër brezit të medalioneve paraqiten skema nga jeta dhe mrekullitë e Krishtit.